CELEX: 32017D1780
Language: el
Date: 2017-09-18 00:00:00
Title: Απόφαση (ΚΕΠΠΑ) 2017/1780 της Επιτροπής Πολιτικής και Ασφάλειας, της 18ης Σεπτεμβρίου 2017, για τον διορισμό του αρχηγού αποστολής της αποστολής ΚΠΑΑ της Ευρωπαϊκής Ένωσης στο Μάλι (EUCAP Sahel Mali) (EUCAP Sahel Mali/1/2017)

30.9.2017   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 253/37
            
         ΑΠΌΦΑΣΗ (ΚΕΠΠΑ) 2017/1780 ΤΗΣ ΕΠΙΤΡΟΠΉΣ ΠΟΛΙΤΙΚΉΣ ΚΑΙ ΑΣΦΆΛΕΙΑΣ
   της 18ης Σεπτεμβρίου 2017
   για τον διορισμό του αρχηγού αποστολής της αποστολής ΚΠΑΑ της Ευρωπαϊκής Ένωσης στο Μάλι (EUCAP Sahel Mali) (EUCAP Sahel Mali/1/2017)
   Η ΕΠΙΤΡΟΠΗ ΠΟΛΙΤΙΚΗΣ ΚΑΙ ΑΣΦΑΛΕΙΑΣ,
   Έχοντας υπόψη τη Συνθήκη για την Ευρωπαϊκή Ένωση, και ιδίως το άρθρο 38 τρίτο εδάφιο,
   Έχοντας υπόψη την απόφαση 2014/219/ΚΕΠΠΑ του Συμβουλίου, της 15ης Απριλίου 2014, σχετικά με την αποστολή ΚΠΑΑ της Ευρωπαϊκής Ένωσης στο Μάλι (EUCAP Sahel Mali) (1), και ιδίως το άρθρο 7 παράγραφος 1,
   Εκτιμώντας τα ακόλουθα:
   
               (1)
            
            
               Βάσει της απόφασης 2014/219/ΚΕΠΠΑ, εξουσιοδοτείται η Επιτροπή Πολιτικής και Ασφάλειας (ΕΠΑ), σύμφωνα με το άρθρο 38 τρίτο εδάφιο της Συνθήκης, να λαμβάνει τις σχετικές αποφάσεις, προκειμένου να ασκεί τον πολιτικό έλεγχο και τη στρατηγική διεύθυνση της αποστολής EUCAP Sahel Mali, συμπεριλαμβανομένης της απόφασης για τον διορισμό αρχηγού αποστολής.
            
         
               (2)
            
            
               Στις 26 Μαΐου 2014 η ΕΠΑ εξέδωσε την απόφαση EUCAP Sahel Mali/1/2014 (2), για τον διορισμό του κ. Albrecht CONZE ως αρχηγού αποστολής της EUCAP Sahel Mali από τις 26 Μαΐου 2014 έως τις 14 Ιανουαρίου 2015.
            
         
               (3)
            
            
               Η θητεία του κ. Albrecht CONZE ως αρχηγού αποστολής της EUCAP Sahel Mali παρατάθηκε αρκετές φορές, πιο πρόσφατα με την απόφαση EUCAP Sahel Mali/2/2016 της ΕΠΑ (3), με την οποία παρατάθηκε η θητεία του ως αρχηγού αποστολής της EUCAP Sahel Mali έως τις 14 Ιουλίου 2017.
            
         
               (4)
            
            
               Στις 15 Σεπτεμβρίου 2017 ο Ύπατος Εκπρόσωπος της Ένωσης για θέματα εξωτερικής πολιτικής και πολιτικής ασφαλείας πρότεινε τον διορισμό του κ. Philippe RIO ως αρχηγού αποστολής της EUCAP Sahel Mali από την 1η Οκτωβρίου 2017 έως τις 14 Ιανουαρίου 2018,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Ο κ. Philippe RIO διορίζεται αρχηγός αποστολής της αποστολής ΚΠΑΑ της Ευρωπαϊκής Ένωσης στο Μάλι (EUCAP Sahel Mali) από την 1η Οκτωβρίου 2017 έως τις 14 Ιανουαρίου 2018.
   Άρθρο 2
   Η παρούσα απόφαση αρχίζει να ισχύει από την ημερομηνία της έκδοσής της.
   
      Βρυξέλλες, 18 Σεπτεμβρίου 2017.
      
         
            Για την Επιτροπή Πολιτικής και Ασφάλειας
         
         
            Ο Πρόεδρος
         
         W. STEVENS
      
   
   
      (1)  ΕΕ L 113 της 16.4.2014, σ. 21.
   
      (2)  Απόφαση 2014/310/ΚΕΠΠΑ της Επιτροπής Πολιτικής και Ασφάλειας, της 26ης Μαΐου 2014, για τον διορισμό αρχηγού της αποστολής ΚΠΑΑ της Ευρωπαϊκής Ένωσης στο Μάλι (EUCAP Sahel Mali) (EUCAP Sahel/Mali/1/2014) (ΕΕ L 164 της 3.6.2014, σ. 43).
   
      (3)  Απόφαση (ΚΕΠΠΑ) 2016/2381 της Επιτροπής Πολιτικής και Ασφάλειας, της 14ης Δεκεμβρίου 2016, για την παράταση της θητείας του αρχηγού αποστολής της αποστολής ΚΠΑΑ της Ευρωπαϊκής Ένωσης στο Μάλι (EUCAP Sahel Mali) (EUCAP Sahel Mali/2/2016) (ΕΕ L 352 της 23.12.2016, σ. 59).